ราชกิจจาฯ เลื่อนการคัดเลือกเกณฑ์ทหาร ไปเดือน ก.ค-ส.ค. หนีโควิด-19 ระบาด
ราชกิจจานุเบกษา เผยแพร่ คำสั่งกระทรวงกลาโหม เลื่อนการตรวจเลือกเกณฑ์ทหารประจำปี 2563 ออกไปเป็นเดือน ก.ค.-ส.ค. เนื่องจากมีการแพร่ระบาดโรคโควิด-19 แต่ทหารกองเกิน(สด.35) ไม่สามารถอ้างการเลื่อนตรวจเลือกตามคำสั่งนี้ได้วันที่ 27 มี.ค. ราชกิจจานุเบกษา เผยแพร่ คำสั่งกระทรวงกลาโหม เรื่อง เลื่อนกำหนดการตรวจเลือกทหารกองเกินเข้ารับราชการกองประจำการ ประจำปี 2563 เนื่องจากปัจจุบันเกิดสถานการณ์การแพร่ระบาดของโรคติดต่อจากเชื้อไวรัสโคโรนา2019 หรือโรคโควิด 19 ในประเทศไทย นายกรัฐมนตรีโดยความเห็นชอบของคณะรัฐมนตรีจึงได้ประกาศสถานการณ์ฉุกเฉินในทุกเขตท้องที่ทั่วราชอาณาจักร ตามพระราชกำหนดการบริหารราชการในสถานการณ์ฉุกเฉิน พ.ศ. 2548 ซึ่งมีผลใช้บังคับตั้งแต่วันที่ 26 มีนาคม พ.ศ. 2563จนถึงวันที่ 30 เมษายน พ.ศ. 2563 อาศัยอำนาจตามความในกฎกระทรวง ฉบับที่ 9 (พ.ศ. 2484) ออกตามความในพระราชบัญญัติรับราชการทหาร พ.ศ. 2487 จึงให้เลื่อนกำหนดการตรวจเลือกทหารกองเกินเข้ารับราชการกองประจำการ ประจำปี 2563 จากเดิมออกไปเป็นระหว่างเดือนกรกฎาคมถึงสิงหาคมพ.ศ.2563 สำหรับขั้นตอนและวิธีการปฏิบัติ ให้หน่วยงานที่เกี่ยวข้องถือปฏิบัติตามกฎหมายข้อบังคับ ระเบียบ ประกาศ คำสั่ง และหลักเกณฑ์ที่เกี่ยวข้องโดยเคร่งครัดทั้งนี้ ทหารกองเกิน ที่ได้รับหมายเรียกเข้ารับราชการทหาร (สด.35) เพื่อเข้ารับการตรวจเลือกทหารกองเกินเข้ารับราชการกองประจำการ ประจำปี 2563 ไม่สามารถอ้างเหตุในการเลื่อนการตรวจเลือกตามคำสั่งนี้ ที่จะไม่มาทำการตรวจเลือกตามที่กระทรวงกลาโหมกำหนดวันตรวจเลือกครั้งใหม่ได้ทั้งนี้ ตั้งแต่บัดนี้เป็นต้นไปประกาศณ วันที่ 27 มีนาคม พ.ศ. 2563พลเอก ประยุทธ์ จันทร์โอชารัฐมนตรีว่าการกระทรวงกลาโหม
ราชกิจจานุเบกษา เผยแพร่ คำสั่งกระทรวงกลาโหม เลื่อนการตรวจเลือกเกณฑ์ทหารประจำปี 2563 ออกไปเป็นเดือน ก.ค.-ส.ค. เนื่องจากมีการแพร่ระบาดโรคโควิด-19 แต่ทหารกองเกิน (สด.35) ไม่สามารถอ้างการเลื่อน
โควิด-19,ไวรัสโคโรนา,ไวรัสโคโรน่า,COVID-19,ราชกิจจานุเบกษา,เลื่อนเกณฑ์ทหาร,ประยุทธ์ จันทร์โอชา,ข่าวทั่วไป